**T A R T A L O M:**

Old.

I. A Képviselő-testület Gazdasági és Városüzemeltetési Bizottsága tagjainak megválasztása 76/2024. (V.23.) Kt. 3

II. A Képviselő-testület Pénzügyi és Ügyrendi Bizottsága elnökének megválasztása 77/2024. (V.23) Kt. 3

I. A Képviselő-testület Gazdasági és Városüzemeltetési Bizottsága tagjainak megválasztása 78/2024. (V.23) Kt. 3

III. A MOVINNOV Befektetési Innovációs és Szolgáltató Korlátolt Felelősségű Társaság felügyelőbizottsági tagjának megválasztása 79/2024. (V.23) Kt. 4

IV. A Képviselő-testület Szociális és Esélyegyenlőségi Bizottsága tagjának megválasztása 80/2024. (V.23) Kt. 4

A Mosonmagyaróvári Bóbita Óvoda igazgatói pályázatának elbírálása 81/2024. (V.23.) Kt. 4

Az önkormányzati tulajdonban lévő gazdasági társaságok könyvvizsgálói feladatainak ellátására beérkezett pályázatok elbírálása, az állandó könyvvizsgálók megválasztása 82/2024. (V.23) Kt. 5

83/2024. (V.23) Kt. 5

84/2024. (V.23) Kt 6

85/2024. (V.23) Kt 6

Beszámoló az Önkormányzat 2023. évi költségvetési rendeletének végrehajtásáról 86/2024. (V.23.) Kt. 7

2023. évi összefoglaló éves ellenőrzési jelentés 87/2024. (V.23.) Kt. 7

Flesch Károly Nonprofit Kft. szakmai tevékenységéről - külön kiemelve a könyvtári divízió működését - szóló beszámolójának és 2023. évi mérlegének jóváhagyása 88/2024. (V.23.) Kt. 7

AQUA Kft. 2023. évi mérlegének véleményezése 89/2024. (V.23.) Kt. 7

MOVINNOV Kft. 2023. évi mérlegének jóváhagyása 90/2024. (V.23.) Kt. 8

Városüzemeltető és Fenntartó Kft. 2023. évi mérlegének jóváhagyása 91/2024. (V.23.) Kt. 8

Szociális Foglalkoztató Közhasznú Nonprofit Kft. 2023. évi mérlegének jóváhagyása 92/2024. (V.23.) Kt. 9

Felmentvény gazdasági társaságok vezető tisztségviselői részére 93/2024. (V.23.) Kt. 9

94/2024. (V.23.) Kt. 9

95/2024. (V.23.) Kt. 10

96/2024. (V.23.) Kt. 10

97/2024. (V.23.) Kt. 10

Felügyelőbizottságok beszámolója 2023. évi tevékenységükről 98/2024. (V.23.) Kt. 11

Flesch Károly Nonprofit Kft. 2024. évi üzleti terve I. számú módosításának jóváhagyása 99/2024. (V.23.) Kt. 11

Tájékoztató az AQUA Szolgáltató Kft. 2023. évre vonatkozó megfelelésért felelős éves jelentéséről, az első számú vezető belső kontroll nyilatkozatáról, valamint a belső ellenőrzés éves tevékenységéről szóló ellenőrzési jelentésről

100/2024. (V.23.) Kt. 12

A személyes gondoskodást nyújtó gyermekjóléti és gyermekvédelmi intézmények 2023. évi munkájáról szóló beszámoló 101/2024. (V.23.) Kt. 12

Alapítványok/Közalapítványok 2023. évi beszámolója és közhasznúsági jelentésének jóváhagyása

-"Mosonmagyaróvár Környezetvédelméért" Közalapítvány

-Fejes Józsefné Zenei Alapítvány 102/2024. (V.23.) Kt. 12

103/2024. (V.23.) Kt. 13

Beszámoló a Települési Értéktár Bizottság tevékenységéről 104/2024. (V.23.) Kt. 13

A Pénzügyi és Ügyrendi Bizottság 2019. november - 2024. április közötti időszakra vonatkozó beszámolója a Szervezeti és Működési Szabályzatban meghatározott feladatainak végrehajtásáról 105/2024. (V.23.) Kt. 13

Tájékoztató Mosonmagyaróvár Város Sportkoncepciójának felülvizsgálatáról 106/2024. (V.23.) Kt. 13

Javaslat a 2024. évi költségvetés módosítására (május) 107/2024. (V.23.) Kt. 14

Az egészségügyi alapellátást biztosító orvosok támogatásairól szóló önkormányzati rendelet módosítása

108/2024. (V.23.) Kt. 16

Mosonmagyaróvár város közterületein kihelyezett új képfelvevő kamerák jóváhagyása és a kapcsolódó Adatkezelési szabályzat 1. sz. függelékének kiegészítése 109/2024. (V.23) Kt. 16

Voluta Nemzetközi Vízi Fesztivál területhasználata 110/2024.(V.23) Kt. 17

Szabályozási terv szerinti telekalakítás és javaslat belterületbe vonásra 111/2024. (V.23.) Kt. 17

Javaslat önkormányzati tulajdonú terület hasznosítására – Mosonmagyaróvár 4751/25 hrsz. 112/2024. (V.23.) Kt. 18

Alapítvány támogatása 113/2024. (V.23.) Kt. 19

„Mosonmagyaróvár Város Kiváló Köztisztviselője” díj adományozása 114/2024. (V.23.) Kt. 19

„Mosonmagyaróvár Város Kiváló Óvónője, Tanítója, Tanára, Középiskolai Tanára, Egyetemi Oktatója” díjak adományozása 115/2024. (V.23.) Kt. 19

116/2024. (V.23.) Kt. 20

117/2024. (V.23.) Kt. 20

118/2024. (V.23.) Kt. 20

119/2024. (V.23.) Kt. 21

Az ülésen alkotott rendeletek jegyzéke 22

**Az május 23-i képviselő-testületi ülésen hozott határozatok**

Tárgy: **I. A Képviselő-testület Gazdasági és Városüzemeltetési Bizottsága tagjainak megválasztása**

**II. A Képviselő-testület Pénzügyi és Ügyrendi Bizottsága elnökének megválasztása**

**III. A MOVINNOV Befektetési Innovációs és Szolgáltató Korlátolt Felelősségű Társaság felügyelőbizottsági tagjának megválasztása**

**IV. A Képviselő-testület Szociális és Esélyegyenlőségi Bizottsága tagjának megválasztása**

**76/2024. (V.23.) Kt. határozat**

1. Mosonmagyaróvár Város Önkormányzat Képviselő-testülete megállapítja, hogy Erdős Sándor Gazdasági és Városüzemeltetési Bizottság bizottsági tagi megbízatása 2024. március 25. napján bekövetkezett halála miatt megszűnt.

2. A Képviselő-testület 2024. május 23. napjával a Gazdasági és Városüzemeltetési Bizottság nem képviselő tagjának Farkas Ferenc … szám alatti lakost megválasztja.

3. A Képviselő-testület fentiekre tekintettel módosítja 251/2019. (XI.5.) Kt. határozatát, melynek módosítással nem érintett részeit változatlan tartalommal hatályban tartja.

**77/2024. (V.23.) Kt. határozat**

1. Mosonmagyaróvár Város Önkormányzat Képviselő-testülete megállapítja, hogy Ábrahám Tivadar Pénzügyi és Ügyrendi Bizottság bizottsági elnöki megbízatása 2024. március 31. napi hatállyal történő lemondásával megszűnt.

2. A Képviselő-testülete 2024. május 23. napjával a Pénzügyi és Ügyrendi Bizottság elnökének Élő Károly önkormányzati képviselőt megválasztja.

3. A Képviselő-testület fentiekre tekintettel módosítja 249/2019. (XI.5.) Kt. határozatát, melynek módosítással nem érintett részeit változatlan tartalommal hatályban tartja.

**78/2024. (V.23.) Kt. határozat**

1. Mosonmagyaróvár Város Önkormányzat Képviselő-testülete megállapítja, hogy Élő Károly Gazdasági és Városüzemeltetési Bizottság bizottsági tagi megbízatása 2024. május 23. napi hatállyal megszűnik.

2. Mosonmagyaróvár Város Önkormányzat Képviselő-testülete a Gazdasági és Városüzemeltetési Bizottság tagjának 2024. május 23. napjával Szabó Balázs önkormányzati képviselőt megválasztja.

3. A Képviselő-testület fentiekre tekintettel módosítja 251/2019. (XI.5.) Kt. határozatát, melynek módosítással nem érintett részeit változatlan tartalommal hatályban tartja.

**79/2024. (V.23.) Kt. határozat**

1. Mosonmagyaróvár Város Önkormányzat Képviselő-testülete megállapítja Ábrahám Tivadar MOVINNOV Befektetési Innovációs és Szolgáltató Korlátolt Felelősségű Társaságnál betöltött felügyelőbizottsági tagságának megszűnését 2024. május 31. napi hatállyal.

2. Mosonmagyaróvár Város Önkormányzat Képviselő-testülete a MOVINNOV Befektetési Innovációs és Szolgáltató Korlátolt Felelősségű Társaság felügyelőbizottsága tagjának 2024. június 1. napjától 2024. november 21. napjáig terjedő határozott időre Szabó Balázs önkormányzati képviselőt választja.

3. A Képviselő-testület fentiekre tekintettel módosítja 261/2019. (XI.21.) Kt. határozatát, melynek módosítással nem érintett részeit változatlan tartalommal hatályban tartja.

4. A Képviselő-testület felhatalmazza a polgármestert, hogy intézkedjen a Társaság Alapító Okiratának módosításáról, továbbá felhatalmazza az eszközölt változások cégjegyzékben történő bejegyzése érdekében elkészülő valamennyi okirat aláírására.

Felelős: Dr. Árvay István polgármester

Pollhammer Jenő ügyvezető

Határidő: 2024. június 1.

**80/2024. (V.23.) Kt. határozat**

1. Mosonmagyaróvár Város Önkormányzat Képviselő-testülete megállapítja, hogy Pozsgai Jánosné Szociális és Esélyegyenlőségi Bizottsági tag bizottsági tagsága 2024. március 31. napi hatállyal történt lemondása miatt megszűnt.

2. A Képviselő-testület 2024. május 23. napjával a Szociális és Esélyegyenlőségi Bizottság nem képviselő tagjának Gnám Károly … szám alatti lakost megválasztja.

3. A Képviselő-testület fentiekre tekintettel módosítja 252/2019. (XI.21.) Kt. határozatát, melynek módosítással nem érintett részeit változatlan tartalommal hatályban tartja.

Tárgy: **A Mosonmagyaróvári Bóbita Óvoda igazgatói pályázatának elbírálása**

**81/2024. (V.23.) Kt. határozat**

Mosonmagyaróvár Város Önkormányzat Képviselő-testülete megbízza Szücsné Gulyás Mariannát (9231 Máriakálnok, Jókai utca 17.) a Mosonmagyaróvári Bóbita Óvoda igazgatói feladatainak ellátásával 2024. augusztus 1. napjától 2029. július 31. napjáig terjedő határozott időre. Illetményét az alábbiak szerint állapítja meg:

Tárgyhavi alapilletmény: 775 100 Ft

Igazgatói megbízási díj: 158 640 Ft

Összes illetmény: 933 740 Ft

A Képviselő-testület felkéri a Polgármestert, gondoskodjék a kinevezési okirat elkészítéséről és az igazgató személyének törzskönyvi nyilvántartásba vétele kezdeményezéséről.

Felelős: Dr. Árvay István polgármester

Határidő: 2024. augusztus 1.

Tárgy:**Az önkormányzati tulajdonban lévő gazdasági társaságok könyvvizsgálói feladatainak ellátására beérkezett pályázatok elbírálása, az állandó könyvvizsgálók megválasztása**

**82/2024. (V.23.) Kt. határozat**

1.) Mosonmagyaróvár Város Önkormányzat Képviselő-testülete, mint a Flesch Károly Közművelődési, Könyvtári, Kulturális és Városmarketing Közhasznú Nonprofit Korlátolt Felelősségű Társaság (székhely: 9200 Mosonmagyaróvár, Erkel Ferenc utca 14.; cégjegyszékszám: 08-09-015734) (a továbbiakban: Társaság) Alapítója és kizárólagos tulajdonosa elhatározza, hogy a RAAB-AUDIT Adótanácsadó és Könyvvizsgáló Korlátolt Felelősségű Társaságot (székhely: 9021 Győr, Szent István út 10. 1. em. 3. ajtó; cégjegyzékszám: 08-09-004846; nyilvántartási szám: 000525) Dr. Szabó István személyében felelős könyvvizsgálót (anyja neve: …; lakcím: …; kamarai tagsági szám: 004455) 2024. május 31. hatállyal visszahívja, és 2024. június 1. napjától 2026. május 31. napjáig terjedő időtartamra a gazdasági társaság könyvvizsgálójának a T-K Ügyviteli Korlátolt Felelősségű Társaságot (székhely: 9200 Mosonmagyaróvár, Terv utca 52. Fsz. 2. ajtó; cégjegyzékszám: 08-09-004473; nyilvántartási szám: 001432) Paluscsák Zsuzsanna személyében felelős könyvvizsgálót (anyja neve: …; lakcím: ...; kamarai tagsági szám: 004486) bízza meg.

A könyvvizsgáló díjazása nettó 450.000,- Ft + ÁFA/év összegben kerül meghatározásra.

2.) A Képviselő-testület felhatalmazza az ügyvezetőt a megbízási szerződés megkötésére.

3.) A Képviselő-testület felhatalmazza a polgármestert, hogy intézkedjen a Társaság Alapító Okiratának módosításáról, továbbá felhatalmazza az eszközölt változások cégjegyzékben történő bejegyzése érdekében elkészülő valamennyi okirat aláírására.

Felelős: Dr. Árvay István polgármester

Csiszár Péter, a Flesch Károly Közművelődési, Könyvtári, Kulturális és Városmarketing Közhasznú Nonprofit Korlátolt Felelősségű Társaság ügyvezetője

Határidő: 2024. június 1.

**83/2024. (V.23.) Kt. határozat**

1.) Mosonmagyaróvár Város Önkormányzat Képviselő-testülete, mint a MOVINNOV Befektetési Innovációs és Szolgáltató Korlátolt Felelősségű Társaság (székhely: 9200 Mosonmagyaróvár, Szent István király út 122.) alapítója 2024. június 1-jétől 2026. május 31-ig terjedő időtartamra a gazdasági társaság könyvvizsgálójának a T-K Ügyviteli Kft.-t (székhely: 9200 Mosonmagyaróvár, Terv u. 52., nyilvántartási szám: 001432), Paluscsák Zsuzsanna személyében felelős könyvvizsgálót (kamarai tagsági száma: 004486) bízza meg.

A könyvvizsgáló díjazása 800.000,- Ft +ÁFA/év összegben kerül meghatározásra.

2.) A Képviselő-testület felhatalmazza az ügyvezetőt a megbízási szerződés megkötésére.

3.) A Képviselő-testület felhatalmazza a polgármestert, hogy intézkedjen a Társaság Alapító Okiratának módosításáról, továbbá felhatalmazza az eszközölt változások cégjegyzékben történő bejegyzése érdekében elkészülő valamennyi okirat aláírására.

Felelős: Dr. Árvay István polgármester

Pollhammer Jenő, a MOVINNOV Befektetési Innovációs és Szolgáltató Korlátolt Felelősségű Társaság ügyvezetője

Határidő: 2024. június 1.

**84/2024. (V.23.) Kt. határozat**

1.) Mosonmagyaróvár Város Önkormányzat Képviselő-testülete, mint a Városüzemeltető és Fenntartó Korlátolt Felelősségű Társaság (székhely: 9200 Mosonmagyaróvár, Szent István király út 25.; cégjegyszékszám: 08-09-002406) (a továbbiakban: Társaság) Alapítója és kizárólagos tulajdonosa elhatározza, hogy a RAAB-AUDIT Adótanácsadó és Könyvvizsgáló Korlátolt Felelősségű Társaságot (székhely: 9021 Győr, Szent István út 10. 1. em. 3. ajtó; cégjegyzékszám: 08-09-004846; nyilvántartási szám: 000525) Dr. Szabó István személyében felelős könyvvizsgálót (anyja neve: …; lakcím: …; kamarai tagsági szám: 004455) 2024. május 31. hatállyal visszahívja, és 2024. június 1. napjától 2026. május 31. napjáig terjedő időtartamra a gazdasági társaság könyvvizsgálójának a T-K Ügyviteli Korlátolt Felelősségű Társaságot (székhely: 9200 Mosonmagyaróvár, Terv utca 52. Fsz. 2. ajtó; cégjegyzékszám: 08-09-004473; nyilvántartási szám: 001432) Paluscsák Zsuzsanna személyében felelős könyvvizsgálót (anyja neve: …; lakcím...; kamarai tagsági szám: 004486) bízza meg.

2.) A Képviselő-testület felhatalmazza az ügyvezetőt a megbízási szerződés megkötésére.

3.) A Képviselő-testület felhatalmazza a polgármestert, hogy intézkedjen a Társaság Alapító Okiratának módosításáról, továbbá felhatalmazza az eszközölt változások cégjegyzékben történő bejegyzése érdekében elkészülő valamennyi okirat aláírására.

Felelős: Dr. Árvay István polgármester

Kosár Tibor, Városüzemeltető és Fenntartó Korlátolt Felelősségű Társaság ügyvezetője

Határidő: 2024. június 1.

**85/2024. (V.23.) Kt. határozat**

1.) Mosonmagyaróvár Város Önkormányzat Képviselő-testülete, mint az AQUA Szolgáltató Korlátolt Felelősségű Társaság (székhely: 9200 Mosonmagyaróvár, Timföldgyári út 4.) minősített többségű befolyással rendelkező tagja javasolja, hogy a taggyűlés a gazdasági társaság könyvvizsgálójának 2024. június 1-jétől 2026. május 31-ig terjedő időtartamra a T-K Ügyviteli Kft.-t (székhely: 9200 Mosonmagyaróvár, Terv u. 52., cégjegyzékszám: 08-09-004846, nyilvántartási szám: 001432), Paluscsák Zsuzsanna személyében felelős könyvvizsgálót (kamarai tagsági száma: 004486) bízza meg.

A Képviselő-testület javasolja, hogy a taggyűlés a könyvvizsgáló díjazását 1.600.000,- Ft +ÁFA/év összegben határozza meg.

2.) A Képviselő-testület a jelen határozatnak megfelelő módosítást tartalmazó egységes szerkezetű Társasági Szerződést, valamint a Társasági Szerződés módosítást jóváhagyja és elfogadásra javasolja.

Felelős: Dr. Árvay István polgármester

Határidő: AQUA Kft. soron következő taggyűlése

Tárgy:**Beszámoló az Önkormányzat 2023. évi költségvetési rendeletének végrehajtásáról**

**86/2024. (V.23.) Kt. határozat**

Mosonmagyaróvár Város Önkormányzata 2023. évi költségvetésének végrehajtására vonatkozó értékelést és beszámolót az előterjesztés szerinti tartalommal a Képviselő-testület jóváhagyja.

Felelős: Dr. Árvay István polgármester

Határidő: 2024. május 31.

Tárgy: **2023. évi összefoglaló éves ellenőrzési jelentés**

**87/2024. (V.23.) Kt. határozat**

Mosonmagyaróvár Város Önkormányzat Képviselő-testülete a 2023. évi összefoglaló éves ellenőrzési jelentést a határozat mellékletében foglalt tartalommal elfogadja.

Tárgy:**Flesch Károly Nonprofit Kft. szakmai tevékenységéről - külön kiemelve a könyvtári divízió működését - szóló beszámolójának és 2023. évi mérlegének jóváhagyása**

**88/2024. (V.23.) Kt. határozat**

1.) Mosonmagyaróvár Város Önkormányzat Képviselő-testülete a Flesch Károly Közművelődési, Könyvtári, Kulturális és Városmarketing Közhasznú Nonprofit Kft. 2023. évi mérlegét az alábbiak szerint hagyja jóvá:

2023. évi mérleg főösszeg: 279.357 ezer Ft,

2023. évi adózott eredmény: 7.404 ezer Ft

Az adózott eredmény eredménytartalékba kerül.

A Felügyelő Bizottság a 2023. évi beszámoló megtárgyalta és a 4/2024. (V. 6.) számú FB határozatával elfogadta.

2.) A Képviselő-testület a Flesch Károly Közművelődési, Könyvtári, Kulturális és Városmarketing Közhasznú Nonprofit Kft. könyvtár divíziójának 2023. évi forrás felhasználásáról szóló beszámolóját elfogadja.

Tárgy: **AQUA Kft. 2023. évi mérlegének véleményezése**

**89/2024. (V.23.) Kt. határozat**

1.) Mosonmagyaróvár Város Önkormányzat Képviselő-testülete felhatalmazza az Önkormányzat képviseletében az AQUA Szolgáltató Korlátolt Felelősségű Társaság Taggyűlésén eljáró polgármestert a társaság 2023. évi beszámolójának alábbiak szerinti jóváhagyására:

2023. évi mérleg főösszeg: 22 384 839 ezer Ft,

2023. évi adózott eredmény: 166 ezer Ft

A Felügyelő Bizottság a 2023. évi beszámolót megtárgyalta, és a 3/2024. (05.10.) számú határozatával elfogadta.

2.) A Képviselő-testület javasolja, hogy az adózott eredmény eredménytartalékba kerüljön.

Felelős: Dr. Árvay István polgármester

Határidő: AQUA Kft. soron következő taggyűlése

Tárgy: **MOVINNOV Kft. 2023. évi mérlegének jóváhagyása**

**90/2024. (V.23.) Kt. határozat**

Mosonmagyaróvár Város Önkormányzat Képviselő-testülete a Movinnov Befektetési Innovációs és Szolgáltató Kft. 2023. évi beszámolóját az alábbiak szerint hagyja jóvá:

2023. évi mérleg főösszeg: 1.320.711 ezer Ft

2023. évi adózott eredmény: 32.343 ezer Ft

Az adózott eredmény eredménytartalékba kerül.

A Felügyelő Bizottság a 2023. évi beszámolót az 1/2024. (V. 9.) MFB számú határozatával fogadta el.

Tárgy:**Városüzemeltető és Fenntartó Kft. 2023. évi mérlegének jóváhagyása**

**91/2024. (V.23.) Kt. határozat**

1.) Mosonmagyaróvár Város Önkormányzat Képviselő-testülete a Városüzemeltető és Fenntartó Korlátolt Felelősségű Társaság 2023. évi mérlegét az alábbiak szerint hagyja jóvá:

2023. évi mérleg főösszeg: 3.265.637 eFt

2023. évi adózott eredmény: 539.377 eFt

A mérleg szerinti eredmény az eredménytartalékba kerül átvezetésre, mely az eredménytartalék összegét növeli.

A Felügyelő Bizottság 1/2024. (V.08.) FB határozatával a 2023. évi beszámolót elfogadta.

2.) Mosonmagyaróvár Város Önkormányzat Képviselő-testülete elfogadja továbbá a társaság 2023. évi – távhőszolgáltatási tevékenység kritériumrendszer szerinti értékelése témájú – távhőágazati beszámolóját.

A Felügyelő Bizottság 2/2024. (V.08.) FB határozatával a 2023. évi Távhőágazati beszámolót elfogadta.

Tárgy:**Szociális Foglalkoztató Közhasznú Nonprofit Kft. 2023. évi mérlegének jóváhagyása**

**92/2024. (V.23.) Kt. határozat**

Mosonmagyaróvár Város Önkormányzat Képviselő-testülete a Szociális Foglalkoztató Szolgáltató és Kereskedelmi Közhasznú Nonprofit Kft. 2023. évi mérlegét az alábbiak szerint hagyja jóvá:

2023. évi mérleg főösszeg: 57.292 eFt,

2023. évi adózott eredmény: -296 eFt

A negatív mérleg szerinti eredmény az eredménytartalékba kerül átvezetésre, mely az eredménytartalék összegét csökkenti.

A Felügyelő Bizottság a 2023. évi beszámolót az 1/2024. (V.8.) FB határozatával fogadta el.

Tárgy:**Felmentvény gazdasági társaságok vezető tisztségviselői részére**

**93/2024. (V.23.) Kt. határozat**

Mosonmagyaróvár Város Önkormányzat Képviselő-testülete megállapítja, hogy a Városüzemeltető és Fenntartó Korlátolt Felelősségű Társaság (székhely: 9200 Mosonmagyaróvár, Szent István király út 25.) ügyvezetője a 2023. január 1. és 2023. december 31. közötti üzleti évben munkáját a gazdasági társaság érdekeinek elsődlegességét szem előtt tartva végezte, ezért részére a gazdasági társaság beszámolójának elfogadásával egyidejűleg a Polgári Törvénykönyvről szóló 2013. évi V. törvény 3:117. §-a szerinti felmentvényt megadja.

A Képviselő-testület felhatalmazza a polgármestert, hogy döntéséről az ügyvezetőt tájékoztassa.

Felelős: Dr. Árvay István polgármester

Határidő: 2024. május 31.

**94/2024. (V.23.) Kt. határozat**

Mosonmagyaróvár Város Önkormányzat Képviselő-testülete megállapítja, hogy a MOVINNOV Befektetési Innovációs és Szolgáltató Korlátolt Felelősségű Társaság (székhely: 9200 Mosonmagyaróvár, Szent István király út 122.) ügyvezetője a 2023. január 1. és 2023. december 31. közötti üzleti évben munkáját a gazdasági társaság érdekeinek elsődlegességét szem előtt tartva végezte, ezért részére a gazdasági társaság beszámolójának elfogadásával egyidejűleg a Polgári Törvénykönyvről szóló 2013. évi V. törvény 3:117. §-a szerinti felmentvényt megadja.

A Képviselő-testület felhatalmazza a polgármestert, hogy döntéséről az ügyvezetőt tájékoztassa.

Felelős: Dr. Árvay István polgármester

Határidő: 2024. május 31.

**95/2024. (V.23.) Kt. határozat**

Mosonmagyaróvár Város Önkormányzat Képviselő-testülete megállapítja, hogy a SZOCIÁLIS FOGLALKOZTATÓ Szolgáltató és Kereskedelmi Közhasznú Nonprofit Korlátolt Felelősségű Társaság (székhely: 9200 Mosonmagyaróvár, Szent István király út 109.) ügyvezetője a 2023. január 1. és 2023. december 31. közötti üzleti évben munkáját a gazdasági társaság érdekeinek elsődlegességét szem előtt tartva végezte, ezért részére a gazdasági társaság beszámolójának elfogadásával egyidejűleg a Polgári Törvénykönyvről szóló 2013. évi V. törvény 3:117. §-a szerinti felmentvényt megadja.

A Képviselő-testület felhatalmazza a polgármestert, hogy döntéséről az ügyvezetőt tájékoztassa.

Felelős: Dr. Árvay István polgármester

Határidő: 2024. május 31.

**96/2024. (V.23.) Kt. határozat**

Mosonmagyaróvár Város Önkormányzat Képviselő-testülete megállapítja, hogy a Flesch Károly Közművelődési, Könyvtári, Kulturális és Városmarketing Közhasznú Nonprofit Korlátolt Felelősségű Társaság (székhely: 9200 Mosonmagyaróvár, Erkel Ferenc utca 14.) ügyvezetője a 2023. január 1. és 2023. december 31. közötti üzleti évben munkáját a gazdasági társaság érdekeinek elsődlegességét szem előtt tartva végezte, ezért részére a gazdasági társaság beszámolójának elfogadásával egyidejűleg a Polgári Törvénykönyvről szóló 2013. évi V. törvény 3:117. §-a szerinti felmentvényt megadja.

A Képviselő-testület felhatalmazza a polgármestert, hogy döntéséről az ügyvezetőt tájékoztassa.

Felelős: Dr. Árvay István polgármester

Határidő: 2024. május 31.

**97/2024. (V.23.) Kt. határozat**

Mosonmagyaróvár Város Önkormányzat Képviselő-testülete megállapítja, hogy az AQUA Szolgáltató Korlátolt Felelősségű Társaság (székhely: 9200 Mosonmagyaróvár, Timföldgyári út 4.) ügyvezetője a 2023. január 1. és 2023. december 31. közötti üzleti évben munkáját a gazdasági társaság érdekeinek elsődlegességét szem előtt tartva végezte. A Képviselő-testület javasolja az AQUA Kft. taggyűlésének, hogy az ügyvezető részére a gazdasági társaság beszámolójának elfogadásával egyidejűleg a Polgári Törvénykönyvről szóló 2013. évi V. törvény 3:117. §-a szerinti felmentvényt adja meg.

Felelős: Dr. Árvay István polgármester

Határidő: AQUA Kft. beszámolójának elfogadása, a soron következő taggyűlés

Tárgy: **Felügyelőbizottságok beszámolója 2023. évi tevékenységükről**

**98/2024. (V.23.) Kt. határozat**

Mosonmagyaróvár Város Önkormányzat Képviselő-testülete

- az AQUA Szolgáltató Korlátolt Felelősségű Társaság,

- a Flesch Károly Közművelődési, Könyvtári, Kulturális és Városmarketing Közhasznú Nonprofit Korlátolt Felelősségű Társaság,

- a MOVINNOV Befektetési Innovációs és Szolgáltató Korlátolt Felelősségű Társaság,

- a Szociális Foglalkoztató Szolgáltató és Kereskedelmi Közhasznú Nonprofit Korlátolt Felelősségű Társaság, valamint

- a Városüzemeltető és Fenntartó Korlátolt Felelősségű Társaság

Felügyelőbizottságának 2023. évi tevékenységéről szóló beszámolóját az előterjesztés szerinti tartalommal elfogadja.

Tárgy: **Flesch Károly Nonprofit Kft. 2024. évi üzleti terve I. számú módosításának jóváhagyása**

**99/2024. (V.23.) Kt. határozat**

1) Mosonmagyaróvár Város Önkormányzat Képviselő-testülete a Flesch Károly Közművelődési, Könyvtári, Kulturális és Városmarketing Közhasznú Nonprofit Korlátolt Felelősségű Társaság (Cg. 08-09-015734, székhely: 9200 Mosonmagyaróvár, Erkel Ferenc u. 14.) által benyújtott, a Felügyelő Bizottság 2/2024. (V.6.) számú FB határozatával elfogadott 2024. évi üzleti terv I. számú módosítását a jelen határozat melléklete szerinti tartalommal jóváhagyja.

2) Mosonmagyaróvár Város Önkormányzat Képviselő-testülete úgy határoz, hogy a gazdasági társaság közhasznú adomány összegét csökkenti, egyúttal a települési önkormányzatok kulturális feladatainak bérjellegű támogatása, valamint a kulturális területet érintő minimálbér és garantált bérminimum emelés kiegészítő támogatásával az állami támogatását megnöveli.

A módosítással a költségvetés főösszege nem változik, valamint a kötelező és önként vállalt feladatok aránya sem. A Képviselő-testület elrendeli az előirányzat átcsoportosítás átvezetését a költségvetési rendelet soron következő módosítása során. Az előirányzat átcsoportosítás a rendelet következő mellékleteit módosítja: 1., 2., 10., 13., 17.

A Képviselő-testület felkéri a polgármestert, hogy a döntéséről tájékoztassa a gazdasági társaságot.

Felelős: Dr. Árvay István polgármester

Határidő: 2024. május 31., illetve a soron következő rendeletmódosítás

Tárgy:**Tájékoztató az AQUA Szolgáltató Kft. 2023. évre vonatkozó megfelelésért felelős éves jelentéséről, az első számú vezető belső kontroll nyilatkozatáról, valamint a belső ellenőrzés éves tevékenységéről szóló ellenőrzési jelentésről**

**100/2024. (V.23.) Kt. határozat**

Mosonmagyaróvár Város Önkormányzat Képviselő-testülete az AQUA Szolgáltató Kft. – előterjesztés mellékletét képező, 2023. évre vonatkozó – megfelelésért felelős éves jelentését, az első számú vezető belső kontrollrendszer működését értékelő nyilatkozatát, a belső ellenőrzés éves tevékenységéről szóló éves ellenőrzési jelentését, továbbá a Felügyelő Bizottság kapcsolódó határozatait megismerte, és a Taggyűlés mint a Társaság legfőbb szerve számára a tájékoztatás elfogadását javasolja.

Felelős: Dr. Árvay István polgármester

Határidő: AQUA Szolgáltató Kft. soron következő taggyűlése

Tárgy: **A személyes gondoskodást nyújtó gyermekjóléti és gyermekvédelmi intézmények 2023. évi munkájáról szóló beszámoló**

**101/2024. (V.23.) Kt. határozat**

1. Mosonmagyaróvár Város Önkormányzat Képviselő-testülete a személyes gondoskodást nyújtó gyermekjóléti és gyermekvédelmi intézmények 2023. évi munkájáról szóló beszámolók tekintetében az Önkormányzat által nyújtott ellátásokról szóló beszámolót a határozat 1. melléklete szerinti tartalommal elfogadja.

2. Mosonmagyaróvár Város Önkormányzat Képviselő-testülete a személyes gondoskodást nyújtó gyermekjóléti és gyermekvédelmi intézmények 2023. évi munkájáról szóló beszámolók tekintetében a Család- és Gyermekjóléti Központ működéséről szóló beszámolót a határozat 2. melléklete szerinti tartalommal elfogadja.

3. Mosonmagyaróvár Város Önkormányzat Képviselő-testülete a személyes gondoskodást nyújtó gyermekjóléti és gyermekvédelmi intézmények 2023. évi munkájáról szóló beszámolók tekintetében a Mosonmagyaróvár Egyesített Bölcsődék Intézményének működéséről szóló beszámolót a határozat 3. melléklete szerinti tartalommal elfogadja.

4. A Képviselő-testület felhatalmazza a jegyzőt, hogy döntéséről tájékoztassa a Győr-Moson-Sopron Vármegyei Kormányhivatal Gyámügyi és Igazságügyi Főosztályát.

Felelős: Fehérné dr. Bodó Mariann címzetes főjegyző

Határidő: 2024. május 31.

Tárgy:**Alapítványok/Közalapítványok 2023. évi beszámolója és közhasznúsági jelentésének jóváhagyása**

**- "Mosonmagyaróvár Környezetvédelméért" Közalapítvány**

**- Fejes Józsefné Zenei Alapítvány**

**102/2024. (V.23.) Kt. határozat**

Mosonmagyaróvár Város Önkormányzat Képviselő-testülete a

- "Mosonmagyaróvár Környezetvédelméért" Közalapítvány

- Fejes Józsefné Zenei Alapítvány

2023. évi beszámolóját és közhasznúsági jelentését az előterjesztés szerinti tartalommal elfogadja.

**103/2024. (V.23.) Kt. határozat**

A Képviselő-testület megállapítja, hogy a Flexum Dolgozói Alapítvány 2023. évi beszámolási kötelezettségének nem tett eleget, egyúttal felhatalmazza és utasítja a polgármestert, hogy az Alapítvány kuratóriumi tagságának rendezése érdekében az Önkormányzat alapítótársával, a Flexum Termelő és Szolgáltató Zártkörűen Működő Részvénytársasággal együtt a szükséges intézkedéseket megtegye.

Felelős: Dr. Árvay István polgármester

Határidő: folyamatos

Tárgy: **Beszámoló a Települési Értéktár Bizottság tevékenységéről**

**104/2024. (V.23.) Kt. határozat**

Mosonmagyaróvár Város Önkormányzat Képviselő-testülete a Mosonmagyaróvári Települési Értéktár Bizottság 2023. májustól 2024. áprilisig terjedő időszakban végzett tevékenységéről szóló beszámolót az előterjesztés szerinti tartalommal elfogadja.

Tárgy: **A Pénzügyi és Ügyrendi Bizottság 2019. november - 2024. április közötti időszakra vonatkozó beszámolója a Szervezeti és Működési Szabályzatban meghatározott feladatainak végrehajtásáról**

**105/2024. (V.23.) Kt. határozat**

Mosonmagyaróvár Város Önkormányzat Képviselő-testülete a Pénzügyi és Ügyrendi Bizottság 2019. november - 2024. április közötti időszakra vonatkozó, a Mosonmagyaróvár Város Önkormányzatának Szervezeti és Működési Szabályzatáról szóló 33/2019. (XI.22.) önkormányzati rendeletben meghatározott feladatainak végrehajtásáról szóló beszámolóját az előterjesztés szerinti tartalommal elfogadja.

Tárgy: **Tájékoztató Mosonmagyaróvár Város Sportkoncepciójának felülvizsgálatáról**

**106/2024.(V.23.) Kt. határozat**

Mosonmagyaróvár Város Önkormányzat Képviselő-testülete a 2018-2023-as időszakra készült sportkoncepció felülvizsgálatának előkészítéséről szóló tájékoztatást – az előterjesztés szerinti tartalommal - elfogadja.

A Képviselő-testület felkéri a polgármestert, hogy gondoskodjon a 2024-2029 időszakra szóló sportkoncepció elkészítéséről.

Felelős: dr. Árvay István polgármester

Határidő: 2024. november 30.

Tárgy:**Javaslat a 2024. évi költségvetés módosítására (május)**

**107/2024. (V.23.) Kt. határozat**

1. Mosonmagyaróvár Város Önkormányzat Képviselő-testülete elrendeli az Önkormányzat 2024. évi költségvetéséről szóló 1/2024. (II. 16.) önkormányzati rendelet – továbbiakban: költségvetési rendelet – módosítás előkészítését az alábbiak szerint:

Kiadási oldalon:

|  |  |  |  |  |
| --- | --- | --- | --- | --- |
| **Kiadási oldal** | **Eredeti előirányzat** | **Módosított előirányzat** | **Módosítás mértéke** | **Módosítás utáni előirányzat** |
| *Önkormányzati intézmények/ingatlanok felújítása Cofog 013350, K7* | 50 000 000 Ft | 53 540 000 Ft | 40 000 000 Ft | 93 540 000 Ft |
| *Önkormányzati intézmények beruházása Cofog 013350, K6* | 31 750 000 Ft | 31 750 000 Ft | 10 000 000 Ft | 41 750 000 Ft |
| *Zöldfelületek felújítása Cofog 066010, K7* | 95 250 000 Ft | 88 900 000 Ft | - 45 000 000 Ft | 34 302 610 Ft |
| - 9 597 390 Ft |
| *Zöldterület kezelés dologi kiadásai Cofog 066010, K3* | 126 755 931 Ft | 129 543 581 Ft | 9 597 390 Ft | 139 140 971 Ft |
| *Út, járda, csomópont és parkolók építése, tervezése, engedélyezése, kivitelezése Cofog 045120, K6* | 508 000 000 Ft | 508 000 000 Ft | 300 000 000 Ft | 808 000 000 Ft |
| *Műszaki ellenőri feladatok útalapos és egyéb utcákra Cofog 045120, K6* | 12 700 000 Ft | 12 700 000 Ft | 20 000 000 Ft | 32 700 000 Ft |
| *Marás-aszfaltozás, járdák felújítása Cofog 045120, K7* | 152 400 000 Ft | 152 400 000 Ft | 50 000 000 Ft | 232 400 000 Ft |
| 30 000 000 Ft |
| *Játszótérrel kapcsolatos beruházások Cofog 066010, K6* | 31 750 000 Ft | 31 750 000 Ft | 15 000 000 Ft | 46 750 000 Ft |
| *Movinnov bonyolításában zajló fejlesztések Cofog 013350, K7* | 90 000 000 Ft | 90 000 000 Ft | 103 000 000 Ft | 193 000 000 Ft |
| *Movinnov - önkormányzati bérlakások kezelése Cofog 013350, K331, K351* | 10 000 000 Ft | 10 000 000 Ft | 20 000 000 Ft | 30 000 000 Ft |
| *Vízisport központ fejlesztése Cofog 013350, K6* | 645 160 000 Ft | 645 160 000 Ft | 21 590 000 Ft | 666 750 000 Ft |
| *Iskolavédőnői szolgálat Cofog 074032 K1* | 71 558 445 Ft | 71 558 445 Ft | 23 374 605 Ft | 94 933 050 Ft |
| *Iskolavédőnői szolgálat Cofog 074032 K2* | 9 490 098 Ft | 9 490 098 Ft | 3 087 699 Ft | 12 577 797 Ft |
| *Általános tartalék Cofog 011130. K513* | 50 000 000 Ft | 52 129 942 Ft | - 20 000 000 Ft | 32 129 942 Ft |
| *Működési és fejlesztési tartalék Cofog 013350, K513* | 167 970 855 Ft | 308 439 747 Ft | - 308 439 747 Ft | - Ft |
| *Bóbita Óvoda Cofog 018030, K915* | 137 202 422 Ft | 138 067 619 Ft | 3 556 822 Ft | 141 624 441 Ft |
| *Kékcinke Óvoda Cofog 018030, K915* | 297 237 533 Ft | 298 077 945 Ft | 7 430 876 Ft | 305 508 821 Ft |
| *Lurkóvár Óvoda Cofog 018030, K915* | 202 541 887 Ft | 204 520 887 Ft | 5 214 355 Ft | 209 735 242 Ft |
| *Majoroki Óvoda Cofog 018030, K915* | 122 701 847 Ft | 123 577 378 Ft | 3 071 357 Ft | 126 648 735 Ft |
| *Ostemayer Óvoda Cofog 018030, K915* | 197 698 246 Ft | 198 086 677 Ft | 4 858 152 Ft | 202 944 829 Ft |
| *Őzikés Óvoda Cofog 018030, K915* | 255 957 642 Ft | 256 990 937 Ft | 6 605 733 Ft | 263 596 670 Ft |
| *Vackor Óvoda Cofog 018030, K915* | 189 032 060 Ft | 190 018 907 Ft | 4 794 228 Ft | 194 813 135 Ft |
| **Kiadási oldal változása** | **3 455 156 966 Ft** | **3 604 702 163 Ft** | **298 144 080 Ft** | **3 902 846 243 Ft** |

**Összesen kiadás változás: +298.144.080 Ft**

Bevételi oldalon:

|  |  |  |  |  |
| --- | --- | --- | --- | --- |
| **Bevételi oldal** | **Eredeti előirányzat** | **Módosított előirányzat** | **Módosítás mértéke** | **Módosítás utáni előirányzat** |
| *Lekötött bankbetétek megszüntetése Cofog 900060, B817* | 500 000 000 Ft | 500 000 000 Ft | 267 091 776 Ft | 767 091 776 Ft |
| *Vízisport központ fejlesztése visszaigényelhető áfa Cofog 013350, B407* | 145 225 984 Ft | 145 225 984 Ft | 4 590 000 Ft | 149 815 984 Ft |
| *NEAK támogatás Cofog 074032, B16* | 91 679 939 Ft | 91 679 939 Ft | 26 462 304 Ft | 118 142 243 Ft |
| **Bevételi oldal változása** | **736 905 923 Ft** | **736 905 923 Ft** | **298 144 080 Ft** | **1 035 050 003 Ft** |

**Összesen bevétel változás: +298.144.080 Ft**

Az előirányzat módosítással a költségvetés fő-összege 298.144.080 Ft-tal növekszik, melyből a kötelezően ellátandó feladatok növekedése 276.554.080 Ft, az önként vállalt feladatok növekedése 21.590.000 Ft.

A Képviselő-testület utasítja a Polgármestert, hogy a változások átvezetéséről gondoskodjon a költségvetési rendelet soron következő módosításáig.

Az átcsoportosítás a rendelet következő mellékleteit érinti: 1., 2., 4., 10., 13., 14., 17.

1. A Képviselő-testület felhatalmazza a Polgármestert, hogy a Vízisport központ fejlesztése projekt közbeszerzési eljárása során a legkedvezőbb ajánlatot adóval maximum a pótlólagos fedezettel kiegészített mértékig, azaz bruttó 666.750.000 Ft-ig terjedően szerződést kössön.

Felelős: Dr. Árvay István polgármester

Határidő: 1. pont esetén 2024. szeptember 30.

1. pont esetén 2024. június 30.

Tárgy:**Az egészségügyi alapellátást biztosító orvosok támogatásairól szóló önkormányzati rendelet módosítása**

**108/2024.(V.23.) Kt. határozat**

Mosonmagyaróvár Város Önkormányzat Képviselő-testülete utasítja a polgármestert, hogy az egészségügyi alapellátást biztosító orvosok támogatásairól szóló 43/2021. (XII. 20.) önkormányzati rendelet módosításában elfogadott háziorvosi praxis betöltéséhez kapcsolódó letelepedési költséghez nyújtandó támogatás forrásának biztosításáról polgármesteri hatáskörben elrendelt előirányzat módosítással gondoskodjon.

Felelős: Dr. Árvay István polgármester

Határidő: Folyamatos

Tárgy: **Mosonmagyaróvár város közterületein kihelyezett új képfelvevő kamerák jóváhagyása és a kapcsolódó Adatkezelési szabályzat 1. sz. függelékének kiegészítése**

**109/2024. (V. 23.) Kt. határozat**

1. Mosonmagyaróvár Város Önkormányzat Képviselő-testülete jóváhagyja a közterületi kamerák kihelyezését az alábbi helyszíneken: Duna lakópark (Akadémia tér) játszótér (4 db), Szent István király út 135. (1 db), Erkel Ferenc utca – Szent István király út kereszteződése (1 db + 1db modem), Régi Vámház tér (1 db), valamint az 1-1 db jel adó-vevő felhelyezését a Mosonmagyaróvári Önkormányzati Rendészet székhelyére és a Karolina Kórház-Rendelőintézet épületre.

2. A Képviselő-testület elrendeli a határozat 1. pontja szerinti új kamerák és helyszínek www.mosonmagyarovar.hu honlapon való közzétételét, a kamerák tényleges kihelyezését követően.

3. A Képviselő-testület felkéri a Mosonmagyaróvári Önkormányzati Rendészet vezetőjét, hogy folytasson egyeztetéseket a Mosonmagyaróvári Karolina Kórház – Rendelőintézet főigazgatójával az új jel adó-vevő modem felszerelésének jóváhagyása céljából.

4. Mosonmagyaróvár Város Önkormányzat Képviselő-testülete felhatalmazza Mosonmagyaróvár Város Jegyzőjét, hogy a határozat 1. pontja szerinti kiegészítéseket Mosonmagyaróvár Város Önkormányzatának Közterületi Térfigyelő Kamerarendszer Adatkezelési szabályzata 1. számú függelékén átvezesse.

Felelős: dr. Gál Gellért rendészetvezető és Fehérné dr. Bodó Mariann címzetes főjegyző

Határidő: folyamatos, a határozatban szereplő térfigyelő kamerák és jel adó-vevő és modem kihelyezéséig, legkésőbb 2024. december 31. napjáig

Tárgy: **Voluta Nemzetközi Vízi Fesztivál területhasználata**

**110/2024. (V. 23.) Kt. határozat**

1) Mosonmagyaróvár Város Önkormányzat Képviselő-testülete a 9200 Mosonmagyaróvár, Strand utcában található, Mosonmagyaróvár belterület 1109/35, 1109/43, 1109/61 és 1109/62 hrsz. alatti, 25 millió forintot meghaladó könyv szerinti értékű területeket, 2024. június 10. és 2024. június 17. napja közötti időtartamra haszonkölcsön útján hasznosítja a Flesch Károly Nonprofit Kft. (székhelye: 9200 Mosonmagyaróvár, Erkel Ferenc utca 14., képviseli: Csiszár Péter ügyvezető) részére a Voluta Nemzetközi Vízi Fesztivál lebonyolításának céljából.

2) A Képviselő-testület mellőzi a költségvetési törvényben meghatározott értékhatár feletti, az Önkormányzat tulajdonában álló, 1) pont szerinti ingatlanok közfeladat ellátása (sport és ifjúsági ügyek) érdekében történő hasznosítása körében a versenyeztetést.

3) A Képviselő-testület felhatalmazza a Polgármestert, hogy a haszonkölcsön szerződést megkösse, tekintettel a nemzeti vagyonról szóló 2011. évi CXCVI. törvény 11. § (11) bekezdésében foglaltakra.

Felelős: Dr. Árvay István polgármester

Határidő: 2024. június 5.

Tárgy: **Szabályozási terv szerinti telekalakítás és javaslat belterületbe vonásra**

**111/2024. (V.23.) Kt. határozat**

1) Mosonmagyaróvár Város Önkormányzat Képviselő-testülete hozzájárul a Mosonmagyaróvár Város Önkormányzata kizárólagos tulajdonában lévő, Mosonmagyaróvár külterület 04/1 hrsz-ú, közút megnevezésű ingatlan szabályozási terv szerinti telekalakításához, ingatlan-nyilvántartási átvezetéséhez.

2) A Képviselő-testület megállapítja, hogy az 1) pont szerinti telekalakításhoz kapcsolódó –igazgatási szolgáltatási díjakkal kapcsolatos költségek fedezete az Önkormányzat 2024. évi költségvetésében biztosított.

3) A Képviselő-testület felhatalmazza a Polgármestert arra, hogy a telekalakítási eljárás, valamint az ahhoz kapcsolódó ingatlan-nyilvántartási eljárás során a szükséges nyilatkozatokat megtegye, a vezetékjog jogosultjai hozzájárulását beszerezze, a záradékolt változási vázrajzot aláírja, valamint a kapcsolódó eljárás során teljes jogkörben eljárjon.

4) A Képviselő-testület a telekalakítást követően kialakuló Mosonmagyaróvár külterület 04/3, 04/4, 04/5 és 04/7 hrsz-ú ingatlanokat a forgalomképtelen vagyoni körbe, a Mosonmagyaróvár 04/6 hrsz-ú ingatlant a forgalomképes vagyon körébe sorolja.

5) Mosonmagyaróvár Város Önkormányzat Képviselő-testülete hozzájárul és kezdeményezi a Mosonmagyaróvár külterület 04/1 helyrajzi számú ingatlan telekalakítását követően kialakuló Mosonmagyaróvár külterület 04/6 hrsz-on nyilvántartott, 1445 m2 térmértékű, közpark művelési ágú ingatlan belterületbe vonását építési telek létesítése céljából.

6) A Képviselő-testület felhatalmazza a Polgármestert, hogy az 1) pont szerinti ingatlan belterületbe vonásával kapcsolatos eljárás során a Győr-Moson-Sopron Vármegyei Kormányhivatal Földhivatali Főosztály Ingatlan-nyilvántartási Osztály 2. előtt teljes jogkörben eljárjon, és valamennyi nyilatkozatot megtegyen.

7) A Képviselő-testület megállapítja, hogy a belterületbe vonáshoz kapcsolódó igazgatási szolgáltatási díjakkal kapcsolatos költségek fedezete az Önkormányzat 2024. évi költségvetésében biztosított.

Felelős: Dr. Árvay István polgármester

Határidő: 2024. augusztus 30.

Tárgy: **Javaslat önkormányzati tulajdonú terület hasznosítására – Mosonmagyaróvár 4751/25 helyrajzszám**

**112/2024. (V.23.) Kt. határozat**

1) Mosonmagyaróvár Város Önkormányzat Képviselő-testülete hozzájárul ahhoz, hogy az Önkormányzat kizárólagos tulajdonában álló, az ingatlan-nyilvántartásban Mosonmagyaróvár belterület 4751/25 helyrajzi számon nyilvántartott 17.440 m2 térmértékű, kivett telephely megnevezésű ingatlanból (a továbbiakban: Ingatlan) 4023 m2 nagyságú területrész Szigetközi Brabin Klaudia … szám alatti lakos, illetőleg Bodnár Zsigmond … alatti lakos ingyenes használatába kerüljön 2024. június 1-től 2025. május 31-ig terjedő egyéves határozott időtartamra, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontja szerinti helyi környezetvédelmi feladatok ellátása céljából.

2) A Képviselő-testület hozzájárul ahhoz, hogy az Ingatlanból a kérelmében megjelölt nagyságrendileg 300 m2 területrész Szigetközi Brabin Klaudia ingyenes használatába kerüljön 2024. június 1-től 2025. május 31-ig terjedő egyéves határozott időtartamra az 1) pontban megjelölt feladat ellátása céljából.

3) A Képviselő-testület tudomásul veszi, hogy a VFO/432-5/2023 ügyiratszámú, határozott időtartamra kötött Haszonkölcsön szerződés 2024. május 31-i dátummal megszűnik.

4) A Képviselő-testület felhatalmazza a Polgármestert a jelen határozat 1) és 2) pontjaiban foglalt haszonkölcsön szerződések aláírására.

Felelős: Dr. Árvay István polgármester

Határidő: 2024. május 31.

Tárgy: **Alapítvány támogatása**

**113/2024. (V.23.) Kt. határozat**

1. Mosonmagyaróvár Város Önkormányzat Képviselő-testülete hozzájárul, hogy az Önkormányzat 2024. évi költségvetésében megnevezett választókerületi keret-támogatás terhére a HILDEGARD Óvoda Alapítvány részére eszközbeszerzéshez - kerti tóhoz vízforgató berendezés vásárlásához való hozzájárulásra 50.000 Ft kerüljön kifizetésre.

2. Támogatási szerződés kizárólag azon alapítvánnyal kerül megkötésre, amely átlátható szervezetnek minősül.

Felelős: Dr. Árvay István polgármester

Határidő: folyamatos 2024. december 31-ig

Tárgy: **„Mosonmagyaróvár Kiváló Köztisztviselője” díj adományozása**

**114/2024.(V.23.) Kt. határozat**

Mosonmagyaróvár Város Önkormányzat Képviselő-testülete

**Dr. Vámosi Bettina**

köztisztviselő részére a Mosonmagyaróvári Polgármesteri Hivatalban magas szakmai színvonalon nagy hivatástudattal és lelkiismeretesen végzett munkája elismeréseként „Mosonmagyaróvár Város Kiváló Köztisztviselője” díjat adományozza.

A kitüntetés átadásának időpontja: 2024. június 13. (a Közszolgálati Tisztviselők Napja alkalmából tartandó ünnepi apparátusi értekezlet)

Felelős: Dr. Árvay István polgármester

Határidő: 2024. június 13.

Tárgy: **„Mosonmagyaróvár Város Kiváló Óvónője, Tanítója, Tanára, Középiskolai Tanára, Egyetemi Oktatója” díjak adományozása**

**115/2024. (V.23.) Kt. határozat**

Mosonmagyaróvár Város Önkormányzat Képviselő-testülete „Mosonmagyaróvár Város Kiváló Óvónője” kitüntetést adományoz

**Szabó Hajnalka**

**az Ostermayer Óvoda óvónője részére**

példaértékű elhivatottsággal, szorgalommal, gyermekszerető, empatikus magatartással, kitartással végzett színvonalas óvónői munkájáért, az óvodai tehetségműhelyek alapításában vállalt szerepéért.

A kitüntetés átadásának időpontja a városi pedagógus napi ünnepség, 2024. május 31.

Felelős: Dr. Árvay István polgármester

**116/2024. (V.23.) Kt. határozat**

Mosonmagyaróvár Város Önkormányzat Képviselő-testülete „Mosonmagyaróvár Város Kiváló Tanítója” kitüntetést adományoz

**Nagyné Suba Tünde**

**a Győri SZC Bolyai János Általános Iskola tanítója részére**

kimagasló tanítói és igazgatóhelyettesi munkájáért, a Bolyai Tehetségpont akkreditációs folyamat irányításában kifejtett aktivitásáért, a német nyelvi tehetségműhely vezetéséért, az eredményes felzárkóztató és tehetséggondozó tevékenységéért.

A kitüntetés átadásának időpontja a városi pedagógus napi ünnepség, 2024. május 31.

Felelős: Dr. Árvay István polgármester

**117/2024. (V.23.) Kt. határozat**

Mosonmagyaróvár Város Önkormányzat Képviselő-testülete „Mosonmagyaróvár Város Kiváló Tanára” kitüntetést adományoz

**Nagy Krisztina**

**a Mosonyi Mihály Zenei Alapfokú Művészeti Iskola zongoratanára részére**

több mint három évtizeden át lelkiismerettel és teljes odaadással végzett zenepedagógiai munkájáért, tanítványainak országos, vármegyei és regionális versenyeken, zenei fesztiválokon való sikeres szerepléséért, a város zenei és kulturális életében való aktív közreműködéséért.

A kitüntetés átadásának időpontja a városi pedagógus napi ünnepség, 2024. május 31.

Felelős: Dr. Árvay István polgármester

**118/2024. (V.23.) Kt. határozat**

Mosonmagyaróvár Város Önkormányzat Képviselő-testülete „Mosonmagyaróvár Város Kiváló Középiskolai Tanára” kitüntetést adományoz

**Szabó Erika**

**a Győri SZC Bolyai János Technikum tanára részére**

több mint harminc éven át hivatásszeretettel, kiemelkedő szakmai felkészültséggel végzett szaktanári tevékenységéért, a pályakezdő kollégák mentorálásáért, diákjai sikeres versenyfelkészítéséért, intézményvezető-helyettesként az iskolai pályázatokban való aktív közreműködéséért, koordinációs és szervező munkájáért.

A kitüntetés átadásának időpontja a városi pedagógus napi ünnepség, 2024. május 31.

Felelős: Dr. Árvay István polgármester

**119/2024. (V.23.) Kt. határozat**

Mosonmagyaróvár Város Önkormányzat Képviselő-testülete „Mosonmagyaróvár Város Kiváló Egyetemi Oktatója” kitüntetést adományoz

**Dr. Varga László**

**a Széchenyi István Egyetem Albert Kázmér Mosonmagyaróvári Kar**

**professzora részére**

közel három évtizedes széleskörű és kivételesen magas színvonalon a mezőgazdasági és élelmiszerbiológia területén folytatott kutatói tevékenységéért, mellyel nagyban hozzájárult a Széchenyi István Egyetem Albert Kázmér Mosonmagyaróvári Kar szakmai színvonalának és tudományos rangjának növeléséhez, az egyetem és a város hazai és nemzetközi elismertségének öregbítéséhez.

A kitüntetés átadásának időpontja a városi pedagógus napi ünnepség, 2024. május 31.

Felelős: Dr. Árvay István polgármester

**Az ülésen alkotott rendeletek jegyzéke**

**10/2024. (V.23.) önkormányzati rendelet** az Önkormányzat 2023. évi költségvetésének végrehajtásáról.

**11/2024. (V.23.) önkormányzati rendelet** az egészségügyi alapellátást biztosító orvosok támogatásairól szóló 43/2021. (XII. 20.) önkormányzati rendelet módosításáról.

**12/2024. (V.23.) önkormányzati rendelet** a személytaxi-szolgáltatás rendjéről, valamint a taxiállomások létesítéséről, használatának és üzemeltetésének rendjéről szóló 38/2021. (XI.19.) önkormányzati rendelet módosításáról.